Source: http://www.ruvztn.sk/zriadenie.htm
Timestamp: 2018-11-17 04:22:12+00:00
Document Index: 17294607

Matched Legal Cases: ['§ 27', '§ 4', '§ 28', '§ 34', '§ 30', '§ 35', '§ 54']

zriadenie RÚVZ
Zriadenie RÚVZ Trenčín
1. ZÁKLADNÉ ÚDAJE O ÚRADE
Sídlo: Regionálny úrad verejného zdravotníctva so sídlom v Trenčíne,
(v skratke RÚVZ Trenčín)
ul. Nemocničná 4
Identifikačné číslo organizácie: 00610968 , DIČ : 2021254653
IČ DPH : NIE SME PLÁTCI DPH
A. ZRIADENIE, PÔSOBNOSŤ:
Regionálny úrad verejného zdravotníctva so sídlom v Trenčíne (ďalej len RÚVZ Trenčín) je orgánom štátnej správy na úseku ochrany zdravia s pôsobnosťou pre územie okresov:
v zmysle zákona NR SR č. 272/1994 Z.z. o ochrane zdravia ľudí v znení neskorších predpisov a nadväzujúcich všeobecne záväzných právnych predpisov a na úseku potravinového dozoru v rozsahu svojej pôsobnosti vyplývajúcej zo zákona NR SR č. 152/1995 Z.z. o potravinách v znení neskorších predpisov a nadväzujúcich všeobecne záväzných právnych predpisov.
RÚVZ Trenčín vznikol na základe zákona č. 578/2003 z 3. decembra 2003, ktorým sa mení a dopĺňa zákon Národnej rady Slovenskej republiky č. 126/2006 Z. z. o ochrane zdravia ľudí v znení neskorších predpisov a o zmene a doplnení niektorých zákonov, ktorý nadobudol účinnosť 1. januára 2004.
B. PRÁVNE NÁSTUPNÍCTVO:
Na základe tohto právneho predpisu a rozhodnutia Ministra zdravotníctva SR o zrušení Štátneho zdravotného ústavu v Trenčíne č. 07137-29/2003-HH zo dňa 22.12.2003 zanikol Štátny zdravotný ústav v Trenčíne ku dňu 31. decembra 2003. Práva a povinnosti:
- z pracovnoprávnych vzťahov zamestnancov vo verejnej službe
- správa majetku štátu
- práva a povinnosti z majetkovoprávnych vzťahov a iných vzťahov prešli
v celom rozsahu zo Štátneho zdravotného ústavu v Trenčíne na RÚVZ Trenčín.
C. HOSPODÁRENIE, MAJETOK:
RÚVZ Trenčín je štátna rozpočtová organizácia, tvorí jednotný funkčný, organizačný a hospodársky celok, nemá ďalšie začlenené zariadenia. RÚVZ Trenčín vystupuje v právnych vzťahoch vo svojom mene a má majetkovú zodpovednosť, vyplývajúcu z týchto vzťahov.
Na plnenie svojich úloh má RÚVZ Trenčín v správe majetok štátu, spravuje pohľadávky a iné majetkové práva, ktoré vznikajú z jeho činnosti. Stav majetku sa vykazuje v účtovnej evidencii. Prevody správy a vlastníctva majetku štátu RÚVZ Trenčín vykonáva v zmysle právnych predpisov.
2. VZŤAH ÚRADU K ORGÁNOM ŠTÁTNEJ SPRÁVY,
SAMOSPRÁVY A ĎALŠÍM INŠTITÚCIÁM
RÚVZ Trenčín je štátna rozpočtová organizácia, ktorá je finančnými vzťahmi zapojená na rozpočet ministerstva zdravotníctva v súlade so zákonom č. 303/1995 Z.z. o rozpočtových pravidlách v znení neskorších predpisov.
Úrad verejného zdravotníctva SR ako nadriadený služobný úrad riadi, usmerňuje a kontroluje výkon štátnej správy uskutočňovaný regionálnymi úradmi verejného zdravotníctva, je odvolacím orgánom vo veciach, v ktorých v prvom stupni rozhoduje regionálny úrad verejného zdravotníctva, riadi, usmerňuje a kontroluje výkon štátneho zdravotného dozoru uskutočňovaný regionálnymi úradmi verejného zdravotníctva, odborne usmerňuje utváranie a zabezpečovanie zdravých životných podmienok a pracovných podmienok v rámci jednotlivých odborov ochrany zdravia ľudí a zdravotnú výchovu a zabezpečuje ostatné odborné úlohy vo vzťahy k regionálnym úradom verejného zdravotníctva v súlade so zákonom č. 272/1994 Z.z. o ochrane zdravia ľudí v znení neskorších predpisov.
RÚVZ Trenčín spolupracuje s inými štátnymi orgánmi, orgánmi územnej samosprávy, nadáciami a zdravotníckymi zariadeniami pri plnení úloh na ochranu zdravia a v tých veciach podáva vyjadrenia a stanoviská z hľadiska možného vplyvu na zdravie ľudí.
3. VÝKON ŠTÁTNEJ SPRÁVY
RÚVZ Trenčín vo svojom územnom obvode:
O vydáva posudky vo veciach uvedených v zákone č. 126/2006 Z.z. o ochrane zdravia ľudí a súčasne schvaľuje prevádzkové poriadky povinných osôb a ich zmeny, ak to vyžaduje tento zákon,
O vydáva vyjadrenia podľa § 27 ods. 9 citovaného zákona,
O vydáva povolenia v rámci starostlivosti o zdravé životné podmienky a pracovné podmienky v prípadoch ustanovených týmto zákonom,
O nariaďuje a odvoláva opatrenia na predchádzanie ochoreniam s výnimkou opatrení uvedených v § 4 ods. 1 písm. g) citovaného zákona,
O vykonáva štátny zdravotný dozor v rámci svojej územnej pôsobnosti, vydáva pokyny na odstránenie zistených nedostatkov, ukladá sankcie (§ 28 a 29) a ukladá úhrady nákladov (§ 34 ods. 2) citovaného zákona,
O prejednáva priestupky na úseku zdravotníctva (§ 30) citovaného zákona,
O zriaďuje komisiu na preskúšanie odbornej spôsobilosti na vykonávanie epidemiologicky závažných činností a vydáva osvedčenia o odbornej spôsobilosti na tieto činnosti,
O rozhoduje o náhrade nákladov (§ 35 ods. 2) citovaného zákona,
RÚVZ Trenčín vykonáva potravinový dozor podľa zákona č. 152/1994 Z.z. o potravinách:
§ nad epidemiologicky rizikovými činnosťami výroby, manipuláciou a uvádzaním do obehu, ak ide o potraviny určené na osobitné výživové účely, ako aj detskú výživu, dojčenskú výživu, lahôdky, cukrárske výrobky, zmrzlinu a vodu,
§ nad výrobou potravín nového typu, manipuláciou s nimi a ich uvádzaním do obehu,
§ nad uvádzaním potravín do obehu z hľadiska zdravotnej neškodnosti,
§ nad výrobou potravín, dovozom potravín, vývozom potravín, manipuláciou s nimi a uvádzaním do obehu z hľadiska používania zdrojov ionizujúceho žiarenia na ožarovanie potravín a kontroly dodržiavania zákazu pridávania rádioaktívnych látok do potravín,
§ nad potravinami a tabakovými výrobkami pri poskytovaní služieb spoločného stravovania.
Pri výkone štátnej správy RÚVZ Trenčín spolupracujú so Slovenským Červeným krížom, so zdravotnými poisťovňami, s odborovými orgánmi, s orgánmi zamestnávateľov, so stavovskými organizáciami a s profesiovými združeniami na úseku ochrany zdravia.
4. ŠPECIALIZOVANÉ ÚLOHY ÚRADU
RÚVZ Trenčín zabezpečuje v rámci svojej pôsobnosti aj špecializované úlohy štátu v oblasti verejného zdravotníctva. V rámci toho najmä:
O zúčastňuje sa na príprave, uskutočňovaní a odbornom usmerňovaní celospoločenských a miestnych programov podpory, ochrany a rozvoja zdravia zameraných najmä na ovplyvňovanie zdravia prostredníctvom životného štýlu, výživových faktorov, prevenciou rizikových kardiovaskulárnych faktorov, onkologických ochorení, diabetu, osteoporózy,
O zúčastňuje sa na riešení Národného programu podpory zdravia, Národného programu bezpečnosti a ochrany zdravia pri práci, na programoch a projektoch Svetovej zdravotníckej organizácie, na uskutočňovaní Akčného plánu pre prostredie a zdravie, Programu ozdravenia výživy obyvateľstva Slovenskej republiky, Imunizačného programu,
O zabezpečuje sledovanie ukazovateľov zdravotného stavu obyvateľstva vo vzťahu k životným podmienkam a pracovným podmienkam a spôsobu života a práce, monitorujú zdravotný stav jednotlivých skupín obyvateľstva,
O pripravuje podklady na hodnotenie a riadenie zdravotných rizík, najmä rizikové výživové faktory, fyzikálne, chemické a biologické faktory životného prostredia, životných podmienok a pracovných podmienok,
O zúčastňuje sa na zdravotnej výchove obyvateľstva a na uskutočňovaní poradenských činností,
O zhromažďuje základné údaje na úseku ochrany zdravia, zabezpečujú ich prenos, uchovávanie, analýzu, vyhodnotenie výsledkov, spätnú informáciu a zverejňovanie a na základe získaných výsledkov navrhuje opatrenia a pripravujú podklady na vydávanie právnych predpisov na ochranu zdravia,
O vedie evidenciu rizikových prác,
O monitoruje kvalitu pitnej vody.
RÚVZ Trenčín v rámci špecializovaných zdravotníckych činností v oblasti ochrany zdravia plní aj ďalšie úlohy v odbore mikrobiológie životného prostredia, biológie životného prostredia, chemických analýz a v odbore fyzikálnych faktorov, najmä zabezpečuje:
O objektivizáciu bionegatívnych a biopozitívnych faktorov životných podmienok a pracovných podmienok,
O laboratórne analyzovanie biologického materiálu so zameraním na overovanie základných biochemických, imunologických, toxikologických a ďalších parametrov,
O vnútorný kontrolný systém kvality meraní a inej objektivizácie,
O vykonáva referenčné a špecializované testovanie,
O vývoj nových metód merania, terénnych činností, objektivizácie a poradenstva vo verejnom zdravotníctve.
5. POŽIADAVKY ODBORNEJ SPÔSOBILOSTI ZAMESTNANCOV
Odborné činnosti pri plnení úloh úradov verejného zdravotníctva na úseku ochrany zdravia môžu vykonávať len osoby s odbornou spôsobilosťou podľa § 54 zákona NS SR č. 277/1994 Z.z. o zdravotnej starostlivosti v znení neskorších predpisov. Odborné činnosti zabezpečujú zamestnanci v štátnozamestnaneckom pomere a zamestnanci vykonávajúci práce vo verejnom záujme.
6. ORGANIZAČNÉ ČLENENIE
RÚVZ Trenčín sa člení na:
A. ŠTÁTNA SLUŽBA:
O REGIONÁLNY HYGIENIK – vedúci služobného úradu
O Osobný úrad
O Odbor hygieny životného prostredia
§ Oddelenie hygieny urbanizovaného prostredia
§ Oddelenie hygieny zložiek životného prostredia
O Odbor hygieny výživy
§ Oddelenie fyziológie výživy
§ Oddelenie hygieny požívatín
§ Oddelenie hygieny detí a mládeže
O Odbor preventívneho pracovného lekárstva
§ Oddelenie preventívneho pracovného lekárstva
§ Oddelenie sledovania zdravotného stavu pracovníkov
O Odbor epidemiológie
§ Oddelenie epidemiológie
§ Oddelenie prevencie nemocničných nákaz
B. VEREJNÁ SLUŽBA:
O Odbor ochrany a podpory zdravia
§ Oddelenie výchovy ku zdraviu
§ Poradňa zdravia
O Laboratóriía RÚVZ
§ Oddelenie chemických analýz ŽP a prac. prostredia
§ Oddelenie mikrobiológie a biológie životného prostredia
O Odbor hospodársko-technických činností
§ Oddelenie ekonomické
§ Oddelenie prevádzkovo-technické
O Samostatné referáty
§ Referát sekretariátu a registratúry
§ Referát právny
§ Referát vnútornej kontroly a COO
§ Referát pre akreditáciu
§ Referát informatiky
7 . VEDÚCI ZAMESTNANCI ÚRADU
Vedúcimi zamestnancami úradu sú:
1. REGIONÁLNY HYGIENIK (vedúci služobného úradu, štatutár)
1.1. Zástupca regionálneho hygienika
1.2. Námestník pre hospodársko-technické činnosti
1.3. Vedúci osobného úradu
1.4. Vedúci jednotlivých odborov
1.4.1. Vedúci jednotlivých oddelení
Stránka je optimalizovaná pre rozlíšenie 800x600 pixelov a pre prehliadač Internet Explorer 5.0 a vyšší.
© 2002 ŠZÚ Trenčín